ชิลี เจ๊าหืด จังโก้ 3-3 ขึ้นนำจ่าฝูง ศึกโคปาฯ 2015
อาร์ตูโร วิดัล โชว์ทีเด็ดเหมา 2 จ่าย 1 แต่กลับไม่สามารถพาทีมคว้าชัย เมื่อทำได้เพียงแค่เสมอกับขุนพล จังโก้ เม็กซิโก ไปแบบสนุกสูสี 3-3 ยังขึ้นนำเป็นจ่าฝูงกลุ่ม เอ ด้วยผลต่างประตูได้เสียที่ดีกว่า โบลิเวีย ในศึกฟุตบอลโคปา อเมริกา 2015,วันที่ 16 มิ.ย. การแข่งขันศึกฟุตบอลชิงแชมป์อเมริกาใต้ โคปา อเมริกา 2015 นัดที่ 2 ของกลุ่ม เอ เตะกันที่สนามเอสตาดิโอ นาซิอองนาล ฮูลิโอ มาร์ติเนซ ปราดานอส กรุงซานติอาโก เจ้าถิ่น ชิลี ที่มี 3 แต้มจากการเอาชนะ เอกวาดอร์ มาได้ในนัดแรก พบกับ เม็กซิโก ทีมรับเชิญจากโซนคอนคาเคฟ ที่มีเพียงแค่แต้มเดียวจากการยันเสมอ โบลิเวีย ในนัดเปิดสนาม,โดยเกมนี้ ฮอร์เก ซัมเปาลี ของทีมเจ้าถิ่น จัดทัพชุดใหญ่ลงสนาม นำโดย อาร์ตูโร วิดัล เพลย์เมกเกอร์จากทีม ยูเวนตุส พร้อมด้วย แกรี เมเดล, เมาริซิโอ อิสลา, เคลาดิโอ บราโว, อเล็กซิส ซานเซซ และ เอดูอาร์โด วาร์กัส ขณะที่ทีมจังโก้ ของกุนซือ มิเกล เอร์เรรา จัดทัพแบบฟูลทีมเช่นกัน โดยมี ฮูโก อยาลา, ฮูลิโอ โดมิงเกวซ, ฮวน อลอนโซ และ ราอูล ฆิมิเนซ,เริ่มเกมในครึ่งแรก ทั้งสองทีมยังคงดูเชิงกันอยู่ยังไม่กล้าเปิดหน้าบุกเข้าใส่กันอย่างเต็มที่ แต่แล้วในนาทีที่ 21 ทีมจังโก้ ก็มาได้ประตูออกนำไปก่อน 0-1 จากจังหวะผิดพลาดของกองหลังทีมเจ้าถิ่น บอลมาเข้าทาง บิเซนเต วูโอโซ ยิงจ่อ ๆ เข้าประตูไป,แต่อีกเพียงแค่นาทีเดียว ทีมขุนพลลา โรฆา ก็มาได้ประตูตีเสมออย่างรวดเร็ว จากจังหวะเตะมุมทางฝั่งขวา อาร์ตูโร วิดัล โหม่งเสียบเสาสองเข้าไป ทำให้เสมอกัน 1-1,จากนั้นในนาที 29 เม็กซิโก ขึ้นนำอีกครั้งเป็น 1-2 จากลูกโหม่งย้อยเสียบสามเหลี่ยมสุดสวยงามของ ราอูล ฆิมิเนซ,แต่ในช่วงท้ายครึ่งแรก นาที 42 เจ้าถิ่นก็มาตามตีเสมออีกครั้ง เมื่อ อาร์ตูโร วิดัล เปิดด้วยขวาเข้ามาหน้าประตูให้ เอดูอาร์โด วาร์กัส โหม่งเสียบโค่นเสาเข้าประตูไป ทำให้จบครึ่งแรกเสมอกันอยู่ 2-2,เริ่มเกมในครึ่งหลังได้ไม่นาน ชิลี ก็มาได้จุดโทษในนาทีที่ 55 และเป็น อาร์ตูโร วิดัล รับหน้าที่สังหารเข้าไปไม่พลาด ขึ้นนำเป็น 3-2,กระทั่งนาที 66 ทีมจังโก้ ตามตีเสมอได้สำเร็จเป็น 3-3 จากการยิงของ บิเซนเต วูโอโซ และเป็นลูกที่ 2 ของเจ้าตัวในเกมนี้,ในช่วงท้ายเกม น.79 ชิลี เกือบได้ประตูชัย จากการซัดจ่อๆ ของ อเล็กซิส ซานเซซ แต่ไลน์แมนยกธงเป็นลูกล้ำหน้าเสียก่อน,จากนั้นไม่มีทีมใดพังประตูเพิ่มได้ จบเกมเสมอกันไปอย่างสนุก 3-3 ทำให้ ชิลี ขึ้นไปนำเป็นจ่าฝูง มี 4 คะแนน เท่ากับ โบลิเวีย แต่ประตูได้เสียดีกว่า ขณะที่ เม็กซิโก รั้งอยู่ในอันดับ 3 มี 2 คะแนน จากการเสมอทั้ง 2 นัด,ส่วนผลอีกคู่ในกลุ่มเดียวกัน,เอกวาดอร์ แพ้ โบลิเวีย 2-3
อาร์ตูโร วิดัล โชว์ทีเด็ดเหมา 2 จ่าย 1 แต่กลับไม่สามารถพาทีมคว้าชัย เมื่อทำได้เพียงแค่เสมอกับขุนพล จังโก้ เม็กซิโก ไปแบบสนุกสูสี 3-3 แต่ยังขึ้นนำเป็นจ่าฝูงกลุ่ม เอ ด้วยประตูได้เสียที่ดีกว่าโบลิเวีย ในศึกฟุตบอลโคปา อเมริกา
อาร์ตูโร วิดัล,โคปา อเมริกา 2015,ฟุตบอลชิงแชมป์อเมริกาใต้,กลุ่ม เอ,ทีมชาติชิลี,ทีมชาติเม็กซิโก,บิเซนเต วูโอโซ,ข่าว,ข่าวกีฬา,ไทยรัฐออนไลน์,จังโก้